Ձմեռային քուն (ֆիլմ)

«Ձմեռային քուն» (), թուրքական դրամա ժանրի ֆիլմ։ Ֆիլմի ռեժիսորն է Նուրի Բիլգե Ջեյլանը, որը նկարահանել է Անտոն Չեխովի «Կինը» պատմվածքի մոտիվներով։ Ֆիլմը Կաննի 67-րդ կինոփառատոնում արժանացել է «Ոսկյա արմավենու ճյուղ» մրցանակի։ Ֆիլմի պրեմիերան տեղի է ունեցել 2014 թվականի մայիսի 16-ին փառատոնի շրջանակներում։

Սյուժե 
Կինոնկարը պատմում է Այդըն անունով մարդու մասին։ Նա նախկին դերասան էր և Կապադովկիայում ոչ մեծ հյուրանոցի սեփականատեր։ Ձմռանը նա բաժանված կնոջ և քրոջ հետ ապրում է այնտեղ։

Դերերում 
 Հալուք Բիլգիներ - Այդըն
 Մելիսա Սյոզեն - Նիհալ, Այդընի կինը
 Սերհաթ Քըլըչ - Համդի
 Դեմեթ Աքբաղ - Նեջլա, Այդընի քույրԱյդընԱյդըն
 Այբերք Փերքջան - Հիդայեթ, Այդընի վարորդը
 Նեջաթ Իշլեր - Իսմայիլ
 Թամեր Լևենթ - Սուավի
 Նադիր Սարըբաջաք - Լևենթ, ուսուցիչ

Արտադրություն 
Ֆիլմը նկարահանվել է թուրքական «NBC Film» կինոընկերությամբ՝ թուրքական «Zeynofilm», գերմանական «Bredok Film Production» և ֆրանսիական «Memento Films» կինոընկերությունների հետ համագործակցության շրջանակներում։ Ֆիլմի բյուջեն կազմել է 450 000 եվրո, որը հատկացրել է եվրոպական «Eurimages» ֆոնդը։ Ֆիլմի նկարահանումներն անցկացվել են երկու ձմեռային ամիսների ընթացքում Կապադովկիայում։

Մրցանակներ և առաջադրումներ 
 2014, Կաննի կինոփառատոնում «Ոսկյա արմավենու ճյուղ» մրցանակ։
 2014, Սիդնեյի կինոփառատոնում հանդիսատեսի համակրանքի մրցանակ։
 2014, Երեք առաջադրում Եվրոպական կինոկատակերգության մրցանակի՝ լավագույն եվրոպական ֆիլմ (Զեյնեպ Օզբատուր Ատական, Նուրի Բիլգե Ջեյլան), լավագույն եվրոպական ռեժիսոր (Նուրի Բիլգե Ջեյլան), լավագույն եվրոպական սցենարիստ (Նուրի Բիլգե Ջեյլան, Էբրու Ջեյլան)։
 2015, Թուրքիայի կինոքննադատների ասոցիացիայի 6 մրցանակ՝ լավագույն ֆիլմ, լավագույն ռեժիսոր (Նուրի Բիլգե Ջեյլան), լավագույն դերասան (Խալուկ Բիլգիներ), լավագույն դերասանուհի (Մելիսա Սյոզեն), երկրորդ պլանի լավագույն դերասան (Այբերկ Փեկջան), լավագույն օպերատորական աշխատանք (Գյոկխան Տիրյակի)։
 2015, «Սեզար» մրցանակի առաջադրում «լավագույն օտաերկրյա ֆիլմ» անվանակարգում։
 2015, «Ամանդա» մրցանակի առաջադրում «լավագույն օտաերկրյա ֆիլմ» անվանակարգում։
 2015, «Բոդիլ» մրցանակի առաջադրում «լավագույն ոչ ամերիկյան ֆիլմ» անվանակարգում։
 2015, Լոնդոնի կինոքննադատների խմբակցության մրցանակի առաջադրում «օտար լեզվով լավագույն ֆիլմ» անվանակարգում։

Ծանոթագրություններ

Արտաքին հղումներ 
 Ֆիլմի պաշտոնական կայք 
 
 

2014 ֆիլմեր
Թուրքական ֆիլմեր
«Ոսկե արմավենու ճյուղ» մրցանակի դափնեկիր ֆիլմեր
Գերմանական դրամա ֆիլմեր
Ֆրանսիական դրամա ֆիլմեր
Թուրքերեն ֆիլմեր
Գերմանական ֆիլմեր
Անտոն Չեխովի ստեղծագործությունների էկրանավորումներ
2010-ականների դրամա ֆիլմեր
Ֆրանսիական ֆիլմեր
Անգլերեն ֆիլմեր
Ֆիլմեր, որոնց գործողությունները տեղի են ունենում Թուրքիայում
Թուրքիայում նկարահանված ֆիլմեր
Ստամբուլում նկարահանված ֆիլմեր
Թուրքական դրամա ֆիլմեր
2014 դրամա ֆիլմեր